Source: http://minalunk.hu/tatabanya/index.php?n=5&tartalom_id=44184
Timestamp: 2019-07-21 03:06:38
Document Index: 8607503

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Elzárásra ítélte a bíróság a négy gépjárművel összeütköző ittas járművezetőt | Minálunk.hu - Tatabánya
Komárom-Esztergom megye Tatabánya Magazin Elzárásra ítélte a bíróság a négy gépjárművel összeütköző ittas járművezetőt
2018-12-10 08:49
Elzárásra ítélte a bíróság a négy gépjárművel összeütköző ittas járművezetőt
A Tatabányai Járási és Nyomozó Ügyészség bíróság elé állította azt a férfit, aki ittas állapotban úgy vezette az édesapja tulajdonát képező személygépkocsit, hogy azzal további négy gépjárműnek ütközött.
A vádlott 150 méter megtétele után egy jobbra kanyarodás során, a kikerülés szabályainak megszegésével okozott újabb balesetet, mert nem tartott megfelelő oldaltávolságot, ezért nekiütközött egy harmadik személygépkocsi bal oldali hátsó sarokpontjának, majd egy negyedik gépkocsi teljes bal oldalának, amelynek során a bal oldali külső visszapillantó tükrét letörte. A vádlott az ütközések után megállás nélkül továbbhajtott.
A Tatabányai Járási és Nyomozó Ügyészség a büntetett előéletű, visszaesőnek minősülő elkövetőt 2018. december 7-én a Tatabányai Járásbíróság elé állította.
Az elsőfokú bíróság az ügyészi indítványnak helyt adva a vádlottat 30 nap elzárásra és 2 év közúti járművezetéstől eltiltásra ítélte, az ítéletet az ügyész tudomásul vette, azonban a vádlott és védője enyhítésért jelentett be fellebbezést.